L 342/92 Euroopan unionin virallinen lehti 24.12.2005 KOMISSION PÄÄTÖS, tehty 21 päivänä joulukuuta 2005, luvan antamisesta jäsenvaltioille tehdä päätöksiä neuvoston direktiivin 1999/105/EY mukaisesti kolmansissa maissa tuotettua metsänviljelyaineistoa koskevista takeista (tiedoksiannettu numerolla K(2005) 5485) (2005/942/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (') ja erityisesti sen 19 artiklan 3 kohdan, sekä katsoo seuraavaa: (1) — Direktiivin 1999/105/EY 19 artiklan 1 kohdan mukaan neuvosto päättää komission ehdotuksesta, onko kolman- nessa maassa tuotetulla metsänviljelyaineistolla sen perus- aineiston hyväksymisestä ja sen tuottamiseksi kaupan pi- tämistä varten toteutetuista toimenpiteistä annettujen säännösten osalta samat takeet kuin yhteisössä tuotetulla ja kyseisen direktiivin säännösten mukaisella metsänvilje- lyaineistolla. (2) — Kolmansien maiden edellytyksistä ei kuitenkaan edelleen- kään ole käytettävissä niin paljon tietoa, että yhteisö voisi tehdä mitään kolmatta maata koskevaa päätöstä. (3) — Kauppavirtojen häiriintymisen estämiseksi jäsenvaltioille olisi siksi annettava lupa tehdä tällaisia päätöksiä tietyistä maista tuodun erityisaineiston osalta. Komission analyysi osoittaa, että kyseinen aineisto tarjoaa vastaavat takeet kuin yhteisössä direktiivin 1999/105/EY mukaisesti tuo- tettu metsänviljelyaineisto. (4) — Tässä päätöksessä säädetyt toimenpiteet ovat maatalou- dessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ()) EYVL L 11, 15.1.2000, s. 17. ON TEHNYT TÄMÄN PÄÄTÖKSEN: 1 artikla Jäsenvaltioille annetaan lupa päättää liitteessä lueteltuja kolman- sia maita sekä siinä vahvistettuja lajeja, perusaineiston tyyppejä ja luokkia koskien, onko kyseisissä maissa tuotetulla metsänvil- jelyaineistolla sen perusaineiston hyväksymisestä ja sen tuotta- miseksi kaupan pitämistä varten toteutetuista toimenpiteistä an- nettujen säännösten osalta samat takeet kuin yhteisössä tuote- tulla ja direktiivin 1999/105/EY säännösten mukaisella metsän- viljelyaineistolla. Kyseisistä kolmansista maista tuodun metsänviljelyaineiston mu- kana on oltava kantatodistus tai alkuperämaan antama virallinen todistus sekä kolmannessa maassa olevan sopimuspuolen toi- mittamat asiakirjat, jotka sisältävät yksityiskohtaiset tiedot kai- kista vientiin tarkoitetuista lähetyksistä. 2 artikla Jäsenvaltioiden on viipymättä ilmoitettava komissiolle ja muille jäsenvaltioille tämän päätöksen mukaisesti tehdyistä päätöksistä ja tällaisten päätösten kumoamisesta. 3 artikla Edellä 1 artiklassa säädetyn luvan voimassaolo alkaa 1 päivänä tammikuuta 2006 ja päättyy 31 päivänä joulukuuta 2008. 4 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 2005. Komission puolesta Markos KYPRIANOU Komission jäsen